《凌霄塔》
宋代·胡仲弓

浮图山尽处，八表浩无涯。
脚踏雷轰石，眼生阳艳花。
天围连海岱，云气杂烟霞。
如此真孤绝，学仙能几家。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。